open-index/open-wikipedia-markdown huggingface dataset:
Treskjellende hunder

**Treskjellende hunder** eller **treskjellere** er en ikke-systematisk gruppe som i hovedsak består av hunder som skjeller (gjør) til vilt i trærne. Typiske treskjellere består av jakthunder av støver- eller spisshundtypen. Treskjellere må ikke forveksles med tresettere, som primært jakter langs bakken og ikke skal skjelle (gjø) når viltet har blitt tresatt, men kun stille det. Treskjellere jakter både langs bakken og i trærne.

Treskjellende støverne har som oftest amerikansk opphav, men ikke alltid. De er avlet fram etter de samme blodslinjer som europeiske støvere, men har så gradvis blitt påvirket til å skjelle på vilt som tar tilflukt i trær og andre høyereliggende steder.

Treskjellere jakter etter samme mønster som andre skjellende hunder, men de er også kjent for å kunne jakte i par og små flokk, noe som er uvanlig blant spisshundene. Slik jakt er blant annet vanlig i USA, der man jakter på vilt som svartbjørn, puma, rødgaupe, gaupe, vaskebjørn og ekorn. Dette er dyr som tar tilflukt i trær og regnes som svært gode klatrere.

Eksempler på treskjellere av støvertypen er raser som black and tan coonhound og de av FCI ikke anerkjente rasene leopard cur, majestic tree hound, plott hound, treeing walker coonhound og treeing tennessee brindle med flere.

Eksempler på treskjellere av spisshundtypen er raser som finsk spets, jämthund, karelsk-finsk laika, norrbottenspets, russisk-europeisk laika, vestsibirsk laika, østsibirsk laika m.fl. Også norsk lundehund kan utgjøre en god treskjeller. Dessuten er flere pariahhunder gode treskjellere.

## Se også
* Tresettere

## Eksterne lenker
*
Game Maker

***Game Maker*** er et dataprogram, skrevet av Mark Overmars i programmeringsspråket Delphi. Game Maker er tilgjengelig til Microsoft Windows og Apple Macintosh. Programmet lar brukerne utvikle videospill uten å være nødt til å lære et avansert programmeringsspråk, som C++ eller Pascal. For erfarne brukere har Game Maker et innebygget skriptspråk, *[[Game Maker Language]]* (GML). Spillene kan distribueres under en hvilken som helst lisens (også uten lisens), som ikke-redigerbare kjørbare programfiler eller som kildekode.

For å utvide dra-og-slipp-funksjonaliteten i *Game Maker* kan man bruke filer kalt *Libraries*, eller bibliotek, for å legge til flere dra-og-slipp-elementer.

GameMaker er hovedsakelig kjent på grunn av programmets brukervennlighet for nybegynnere samtidig som det har funksjonalitet tilpasset mer avanserte brukere. Programmet er ikke like snevert i spillutvikling som andre programmer, ettersom det er mulig å lage alle slags typer videospill, i tillegg til programmer.

Game Maker har svært få begrensninger ettersom man kan utvide spillene med DLL-filer for å utføre andre avanserte funksjoner laget i språk som for eksempel C++, Delphi, Pascal og assembler.
Game Maker 7.x og 8.x Pro har også støtte for tilleggs pakker som brukerne selv kan lage. Disse inneholder alt fra DLL-filer og dens funksjoner, til simple dra-og-slipp funksjoner.

## Registrering
Game Maker kommer i to versjoner: Lite og Pro. Registrering av Pro-utgaven koster 25 dollar (ca. 140 kroner). Ved å registrere Game Maker får du tak i funksjoner som forstørrelse, musepeker (av/på/egen), 3D funksjoner, multiplayer(flerspiller modus) funksjoner, mulighet til å ta i bruk Dynamic-Link Libraryer og veldig mye mer. I tillegg at du får fjernet GameMaker logoen som viser oppe i venstre hjørne når man spiller spill fra uregistrert GM.

## Syntaks

Syntaksen i Game Maker er relativt løs. Forskjellige stiler er tillatt, så det er relativt lett å skifte mellom GML og et annet språk uten for mye problemer. (Selvsagt, dette kommer an på hvor erfaren man er med andre programmeringsspråk.)

Eksempler på tillatt syntaks:

----

 var tekst, i;
 if keyboard_check(vk_left) then x = x - 1
 if keyboard_check(vk_right) then x = x + 1
 
 y = y + 1
 if not keyboard_check(vk_enter) then exit
 
 y = 0
 
 tekst = "Hei."
 tekst = tekst + chr(10) + "Tester..."
 
 i = 0
 
 repeat(10) begin tekst = tekst + " " + string(i) i = i + 1  end 
 
 show_message(tekst)
 
----
 {
   var tekst, i;
   x+=2*keyboard_check(vk_right)-2*keyboard_check(vk_left);
   if(!keyboard_check(vk_enter))
   {
     y+=1;
     exit;
   }
   y=0;
   tekst='Hei.'+chr(10)+'Tester...';
   for(i=0; i<10; i+=1)
     tekst+=' '+string(i);
   show_message(tekst);
 }
----

## Eksterne lenker
* 
* Game Maker Community   Offisielt diskusjonsforum for Game Maker. Hører til GameMaker.nl
* GameMakerGames Database over spill laget med Game Maker, med forum.
* 64digits Stor community relatert til Game Maker, med forum.
Odd Ørbeck

**Oddvind Ørbeck** (født **Odd Ørbeck**; 1925–2023) var en norsk billedkunstner: maler, tegner, illustratør, skulptør og tekstilkunstner bosatt i Kongsberg. Han var i sin kunst inspirert av blant annet russiske ikoner og indiansk kunst. Da han var 79&nbsp;år gammel endret han fornavn til Oddvind, ettersom den nye navneloven da gjorde det enklere å skifte navn. 

## Kunstnerisk virke
Etter å ha arbeidet to år som fabrikkarbeider på Kongsberg Våpenfabrikk, bestemte Ørbeck seg for å bli kunstner. Han hospiterte ved Statens håndverks- og kunstindustriskole i Oslo, og hadde studieopphold i Stockholm og Paris.

Han debuterte på Statens høstutstilling i 1970, og hadde samme år sin første separatutstilling i Oslo. Per 2005 hadde han hatt over 30 separatutstillinger, blant annet i Kunstnerforbundet i Oslo, i Bergen, Gøteborg og Stockholm. 

Ørbeck arbeidet vesentlig med maleri, men utførte også skulpturarbeider og tekstilkunst. Som maler ble han inspirert av russiske ikoner i en periode han var bosatt i Sverige, og siden malte han ofte ikonlignende bilder som skilte seg ut fra hans øvrige malerier ved at de var gullbelagt og malt på tykke treplater.

Han var blant de første som ble tildelt Statens garantiinntekt for kunstnere. Han var æresmedlem i Kongsberg kunstforening.

Ørbeck er innkjøpt av Riksgalleriet og Norsk kulturråd. Av større utsmykningsoppdrag var et stort veggfelt i auditoriet i Direktoratet for samfunnssikkerhet og beredskap.

Fra 2009 hadde Ørbeck, ved siden av egne utstillinger, hovedansvaret for etablering og drift av et ikke-kommersielt, kunstnerstyrt galleri: Galleri Labro ved Labrofossen 5 km syd for Kongsberg. I 2011 viste galleriet inka- og maya-indiansk  tekstilkunst, innkjøpt av Ørbeck på reiser i Peru, Bolivia, Guatemala og Mexico. Nesten alle broderiene og vevnadene ble solgt og inntekten gikk til Regnskogfondet.

## Referanser


## Eksterne lenker
* Jobber lekent og spontant – artikkel om Ørbeck i *[[Eiker Avis]]*.
Bridgnorth (distrikt)

**Bridgnorth** var et administrativt distrikt i Shropshire, England. Det hadde navn etter administrasjonssenteret Bridgnorth. Distriktet ble opprettet 1. april 1974 ved en sammenslåing av  Bridgnorth Rural District, Much Wenlock Municipal Borough og nesten hele Shifnal Rural District. I 2009 ble Bridgnorth innlemmet i Shropshire enhetlige myndighet.

## Steder i distriktet
*Albrighton
*Bridgnorth
*Broseley
*Much Wenlock
*Sheriffhales, Shifnal

Flybasen RAF Cosford ligger også i Bridgnorth.
Cisleithania

**Cisleithania** (latin for «på denne siden av elven Leitha», tysk *Cisleithanien*) var (den uoffisielle) betegnelsen for den østerrikske (tyske) delen av dobbeltmonarkiet Østerrike-Ungarn. Det offisielle navnet var *Die im Reichsrat vertretenen Königreiche und Länder* («kongerikene og landene representert i riksrådet»). Cisleithanias hovedstad var Wien, og området hadde en total befolkning på 28&nbsp;571&nbsp;900 (1910).

## Kronland
Cisleithania bestod av 15 kronland som alle var representert i Riksrådet.

## Politikk

Hvert kronland hadde sin egen landdag (parlament), som sendte representanter til riksrådet inntil 1873, da allmenn stemmerett ble innført basert på et flerklassesystem.

Riksrådet hadde 498 medlemmer, og var åsted for nasjonalistisk strid mellom tyskere og slavere (særlig tsjekkere) i riket.

For representasjon i føderale anliggender (finans, forsvar) oppnevnte riksrådet en delegasjon på 60 medlemmer for å diskutere sakene med keiseren.

De politiske organene var ofte handlingslammet på grunn av uenighet  mellom de forskjellige nasjonalitetene. Fra 1909 styrte keiser Franz Joseph I autokratisk gjennom keiserlige dekreter. Riksrådet ble oppløst i mars 1914 og møttes ikke igjen før etter at keiser Karl I hadde overtatt tronen i 1916.

## Etnisk sammensetning av befolkningen i Cisleithania (1910)
Den store jakten

***Den store jakten*** (engelsk: *The Great Hunt*) er den andre boka i fantasy-serien Tidshjulet, skrevet av Robert Jordan. Boka ble gitt ut 15. november 1990 i USA, og ble første gang utgitt i Norge i 1997 av Tiden Norsk Forlag. De ga den ut i to deler: *Valeres horn* (prolog til kapittel 24) og *Tomans Hode* (kapittel 25 til 50), men har senere gitt den ut i en enkeltutgave. Den norske boka er oversatt av Jens Erik Røsåsen.
Chaunté Howard Lowe

**Chaunté Howard Lowe** (født 12. januar 1984 i Templeton, California) er en amerikansk friidrettsutøver. Spesialøvelsen hennes er høydehopp.

## Karriere
### 2004-2008
Hennes første internasjonale sesong var 2004 der hun i Sommer-OL i Aten ikke klarte å kvalifisere seg til finalen. I 2005 i VM i friidrett i Helsingfors satte hun ny personlig rekord med 2,00 meter, og tok sølvmedaljen bak Kajsa Bergqvist fra Sverige. 

Hun forbedret sin personlige rekord i 2006 til 2,01 m før hun hoppet over sesongen 2007 der hun fikk en datter. I 2008 deltok hun i Sommer-OL i Beijing og ble sjette med 1,99 m. 

### 2009 og 2010
Hun  kvalifiserte seg til VM i friidrett 2009 i Berlin, men klarte ikke å gjenta sin gode prestasjon fra 2005 og ble sjuende. Hun hadde en god innendørssesong 2010 der hun vant den nasjonale tittelen med ny personlig bestmerken innendørs (1,98 m) og senere bronse i Innendørs VM i Doha. I sommersesongen klarte hun å forbedre den amerikanske kontinentalrekorden på 2,03 (Louise Ritter, 1988) til 2,04 og en måned senere på 26. juni i de US-amerikanske mesterskap i Des Moines, Iowa til 2,05.  

I de US-amerikanske mesterskap 2010, samme dag som Lowe satte amerikansk rekord i høyde, hoppet hun også svært respektable 6,90 m i lengde, det holdt til andreplass. 

### 2012
Lowe gikk glipp av 2011 sesongen pga. graviditet. Hun hadde en vellykket innendørssesong i 2012 der hun ble amerikansk mester med 2,02 m. Det var ny US-amerikansk og kontinental innendørsrekord. I tillegg vant hun verdensmesterskapet i Istanbul i mars. Hun var den eneste som kom over 1,98 m.

## Privatliv
Lowe er gift med Mario Lowe som hopper tresteg; de har to døtre, født i 2007 og april 2011. Hun er uteksaminert i økonomi fra Georgia Institute of Technology fra mai 2008.

## Referanser


## Eksterne lenker
*
Leitha

**Leitha** (tysk) eller **Lajta** (ungarsk) er en elv i Sentral-Europa som er ca. 180&nbsp;km lang. Den har sin opprinnelse i Østerrike der Schwarza og Pitten flyter sammen, og i nærheten av Nickelsdorf flyter den inn i Ungarn, hvor den møter en gren av Donau, Mosoni-Duna i nærheten av Mosonmagyaróvár.

Viktige byer ved elven inkluderer Wiener Neustadt, Bruck an der Leitha og Mosonmagyaróvár.

En rekke kanaler er laget utfra Leitha og dens sideelever.

## Historisk betydning
Leitha er opprinnelsen til navnene Cisleithania og Transleithania. Etter Ausgleich (kompromisset) i 1867 mellom østerrikerne og ungarerne som førte til opprettelsen av dobbeltmonarkiet Østerrike-Ungarn, var *Transleithanien* omgangsnavnet i Wien for områdene bortenfor Leitha (fra østerriksk synspunkt), altså Ungarn, mens *Cisleithanien* («på denne siden av Leitha») refererte til Østerrike.

## Eksterne lenker
*
Fenland

**Fenland** er et administrativt distrikt i Cambridgeshire, England. Administrasjonssenteret er March.

Det ble opprettet 1. april 1974 ved at bydistriktene March, Wisbech, Chatteris, North Witchford og Whittlesey samt landdistriktet Wisbech ble slått sammen. Distriktet dekker rundt 500 km² av hovedsakelig jordbruksland i et meget flatt områder. Ved folketellingen i 2011 hadde distriktet 98&nbsp;262 innbyggere.

## Steder
*Chatteris
*March
*Whittlesey, Wisbech

## Referanser


## Eksterne lenker
*
Nikolaj Zimjatov

**Nikolaj Semjonovitsj Zimjatov** (russisk *Николай Семёнович Зимятов*, gammel norsk transkripsjon *Nikolaj Simjatov*, født 1955) er en russisk tidligere langrennsløper. Han representerte Sovjetunionen.

Han vant i alt fem olympiske medaljer, hvorav fire gull.

I OL 1980 i Lake Placid vant han gull på 30&nbsp;km, 50&nbsp;km og i stafetten. Fire år senere, i OL i Sarajevo, vant han igjen gull på tremila, mens det sovjetiske laget denne gangen tok sølv på stafetten.

## Se også
* Liste over mestvinnende vinterolympiere

## Referanser


## Eksterne lenker
*
Peter Jackson

**Peter Robert Jackson** (født 31. oktober 1961 i Pukerua Bay, New Zealand) er en nyzealandsk filmskaper som først og fremst er kjent for å ha filmatisert *[[Ringenes herre]]*-trilogien (bestående av filmene *[[Ringens brorskap (film)|Ringens brorskap]]*, *[[To tårn (film)|To tårn]]* og *[[Atter en konge (film)|Atter en konge]]*) og ''Hobbiten''-trilogien (bestående av filmene ,  og ). 

## Filmer
Før *Ringenes herre* laget han også en rekke andre filmer, som for eksempel splatterklassikerne *[[Bad Taste]]*, *[[Meet the Feebles]]* og *[[Braindead]]*. Jackson laget også en nyinnspilling av filmen ''King Kong'' som kom ut i 2005. Filmen *[[Alle mine kjære (film)|Alle mine kjære]]* hadde premiere i desember 2009 i USA og på New Zealand, og i Norge i mars 2010. 

Den 20. mars 2011 startet Jackson produksjonen av filmatiseringen av barneboka *Hobbiten* av J.R.R. Tolkien. Det skulle opprinnelig bli en duologi, men den 30. juli 2012 annonserte Jackson på sin Facebook-side at de to planlagte filmene skulle bli utvidet til en trilogi. Den tredje filmen skulle ikke fungere som en bro mellom *Hobbiten* og *Ringenes Herre*, men heller fortsette Hobbiten-historien ved å bruke materiale fra appendiksa til Ringenes Herre-bøkene. Den første filmen (Hobbiten: En uventet reise) hadde et budsjett på 500 millioner amerikanske dollar, og ble ansett som en av verdens største filmer. I tillegg var mange av skuespillerne fra Ringenes Herre-trilogien tilbake i Hobbiten, blant andre Ian McKellen (Gandalv), Ian Holm (Gamle Bilbo Lommelun), Elijah Wood (Frodo Lommelun), Cate Blanchett (Galadriel), Christopher Lee (Saruman), Hugo Weaving (Elrond), Orlando Bloom (Legolas) og Andy Serkis (Gollum).  premierte i Norge 12. desember 2012,  11. desember 2013 og  10. desember 2014.

## Utmerkelser
I 2002 ble Jackson utnevnt til *følgesvenn* av New Zealands fortjenstorden. På nyttårslisten for 2010 ble han forfremmet til *ridder følgesvenn* og derved adlet. Han har deretter rett til å føre tiltaleformen *[[sir]]* foran sitt navn. Jackson ble i 2012 utnevnt til medlem av New Zealand-ordenen.

## Referanser


## Eksterne lenker
*
Sparebanken NOR

**Sparebanken NOR** (1. oktober 1990 – 31. oktober 2000) var Norges største sparebank og omfattet over 100 lokale banker som resultat av fusjonen mellom ABC Bank og fire distriktsbanker. Banken drev også forsikringsvirksomhet og Kjell O. Kran var konsernsjef.

## Historikk
Historien til Sparebanken NOR går tilbake til opprettelsen av *Christiania Sparebank* i 1822, som i 1926 endret navn til *[[Oslo Sparebank]]*.

1. oktober 1990 fusjonerte ABC Bank med fire distriktsbanker og dannet *Sparebanken NOR*. De fire distriktsbankene var *Sparebanken Vestfold* (stiftet i 1982), *Sparebanken Østlandet* (stiftet i 1986), *Sparebanken Buskerud* (stiftet i 1978) og *Sparebanken Østfold*.

31. oktober 2000 endret banken navn til *[[Gjensidige NOR Sparebank]]* etter oppkjøpet av Gjensidige Bank året før.

Olav Hytta ble administerende direktør i den nye sparebanken 23. juni 2000, mens kapitalforvaltning og livsforsikring ble skilt ut i Gjensidige Liv og ledet av Bente Rathe. Skadeforsikring ble også skilt ut til Gjensidige Skade og ledet av Sverre Høegh Krohn.

## Referanser


## Eksterne lenker
*
Christian Hoffmann

**Christian Hoffmann** (født 22. desember 1974 i Aigen-Schlägl) er en østerriksk tidligere langrennsløper.

I 1998 tok Hoffmann  flere pallplasseringer i verdenscuprenn, og endte på 3.-plass sammenlagt i sprintcupen. I OL 1998 in Nagano tok han sensasjonelt bronse på femmila. En ny milepæl i karrieren ble VM på ski i Ramsau i 1999. Det østerrikske laget var outsidere i VM-stafetten, og Hoffmann vant en spennende innspurt mot nordmannen Thomas Alsgaard.

Høydepunktet i Hoffmanns karriere kom i OL 2002 i Salt Lake City. På 30&nbsp;km fristil vant han foran landsmannen Mikhail Botvinov. Denne gullmedaljen måtte han imidlertid vente lenge på. Først ble den opprinnelige vinneren, Johann Mühlegg, tatt for doping og utestengt fra lekene.

I 2003 vant Christian Hoffmann sin første verdenscupseier i et enkeltrenn over 10&nbsp;km fristil i Ramsau. Den andre og siste verdenscupseieren kom på 30&nbsp;km fristil i Pragelato i Italia i 2004.

## Beste resultater
* 2002 – gullmedalje på distansen 30&nbsp;km fristil i OL i Salt Lake City
* 1998 – bronsemedalje på distansen 50&nbsp;km fristil i OL i Nagano
* 1999 – gullmedalje på 4 x 10&nbsp;km stafett i VM i Ramsau

## Referanser


## Eksterne lenker
*
Forest Heath

**Forest Heath** er et administrativt distrikt i Suffolk, England. Administrasjonsbyen er Mildenhall.

Deler av områdene Thetford Forest og Breckland ligger i distriktet, og det er av denne grunn det har fått sitt navn.

Distriktet har et areal på 377,71 km² og hadde 59&nbsp;748 innbyggere i 2011.

## Steder i distriktet
*Mildenhall
*Newmarket

## Referanser


## Eksterne lenker
*
Great Yarmouth (distrikt)

**Great Yarmouth** er et administrativt distrikt i Norfolk, England. Det har navn etter administrasjonssenteret Great Yarmouth.

Distriktet ble opprettet 1. april 1974 ved sammenslåing av grevskapsdistriktet Great Yarmouth, deler av Blofield and Flegg landdistrikt og deler av Lothingland landdistrikt i East Suffolk.

Distriktet har et areal på 174,19 km² og hadde 97&nbsp;277 innbyggere i 2011.

## Steder i distriktet
*Bastwick, Belton, Bradwell, Browston Green, Burgh Castle, Burgh St Margaret
*Caister-on-Sea, California, Cobholm
*East Somerton
*Filby, Fleggburgh, Fritton
*Great Yarmouth, Gorleston on Sea
*Hemsby, Hopton-on-Sea
*Martham, Mautby
*Runham
*Ormesby St. Margaret, Ormesby St. Michael 
*Repps, Rollesby
*St. Olaves, Scratby, Stokesby 
*Thrigby
*West Somerton, Winterton-on-Sea

## Referanser


## Eksterne lenker
*
David Nish

**David John Nish** (født 26. september 1947 i Burton upon Trent) er en tidligere engelsk landslagsspiller i fotball. Han debuterte på landslaget mot  den 12. mai 1973. Nish spilte fem kamper for .

## Landslagskarriere for England

## Referanser


## Eksterne lenker
*
Charlie George

**Charles Frederick George** (født 10. oktober 1950 i Islington) er en tidligere engelsk landslagsspiller i fotball. Han debuterte på landslaget mot  den 8. september 1976. George spilte 1 kamp for .

## Landslagskarriere for England

## Referanser


## Eksterne lenker
*
Piggies

**«Piggies»** er en sang med The Beatles fra deres doble album *[[The Beatles (White Album)]]* utgitt i 1968. Den er hovedsakelig skrevet av George Harrison og har en barrokk-stil cembalo og en strykerkvartett – som tar en uventet sving ved brått å spille blues. Som teksten indikerer er den en sosial kommentar om lyst og markedsgrådighet.

«Piggies» begynte som en Harrison-sang, og er også kreditert ham, men han etterlot den uferdig. Da hans mor oppdaget den et år etter, hjalp John Lennon til med å ferdiggjøre den. I Harrisons bok *I Me Mine*, utgitt 1982, skriver han at hans mor kom opp med hjelp på en strofe; *What they need is a damn good whacking!* Sangen har absolutt ingenting med amerikanske politimenn å gjøre, skriver han videre, som ofte ble kalt ‘pigs’ på 1960-tallet. I tillegg hadde sangen et ekstra vers som ikke ble benyttet:

:*Everywhere there's lots of piggies*
:*Playing piggie pranks*
:*You can see them on their trotters*
:*At the piggy banks*
:*Paying piggy thanks*
:*To thee pig brother*

## Feiltolkninger
Charles Manson som feiltolket flere sanger fra *Det hvite albumet* til å rettferdiggjøre hans mord, tok spesielt verselinjen *What they need is a damn good whacking!* som forsvar for å angripe politiet. Da Sharon Tate, Leno og Rosemary LaBianca og andre ble myrdet den 9. august 1969 ble kniver og gafler brukt ettersom disse var blitt nevnt i sangen. Ordene «pig» og «piggy» ble skrevet med ofrenes blod på veggene. Harrison ble forskrekket og forferdet over at hans sang skulle få en slik mening.

Et annet band som har brukt ordet «piggies» i bortmot tilsvarende måte er Death In June. Deres leder Douglas Pearce navnga en av deres album *[[All Pigs Must Die]]*. Lyrikken på tittelsangen relaterer seg til Mansons drap i refrenget *All pigs must die, this ain't August '69*.

## Sammenlign med
* «Pigs (Three Different Ones)», ved Pink Floyd, på albumet *[[Animals]]*
* «War Pigs» ved Black Sabbath, på *[[Paranoid]]*

## Eksterne lenker
*
I’ve Got a Feeling (sang)

**«I've Got a Feeling»** er en sang av The Beatles fra det siste albumet *[[Let It Be (album)|Let It Be]]* utgitt i 1970. Den er kreditert Lennon/McCartney, og i dette tilfellet er det faktisk snakk om et samarbeid siden dette er to uferdige sanger som er blitt sydd sammen til en: Paul McCartneys «I've Got a Feeling» og John Lennons «Everybody Had a Hard Year».

McCartneys skrev sangen til sin nye kjæreste Linda Eastman, som han snart kom til å gifte seg med. Teksten uttrykker at hun er den kvinnen han alltid har vært på jakt etter. Lennons sang starter hver eneste linje med «everybody» (*alle*). Mens McCartneys sang er optimistisk hadde Lennon virkelig hatt et svært anstrengende (*hard*) år: Han var blitt skilt fra sin første kone Cynthia Powell, hans nye kjæreste Yoko Ono hadde hatt en spontanabort og han var selv blitt arrestert for narkotikabesittelse.

At de to sangene går så utmerket sammen må tilskrives begges talenter.

I filmen *[[Let It Be (film)|Let It Be]]* påstår Lennon at skrev «Everybody Had a Hard Year» natten før, men det finnes et filmopptak fra BBC tatt opp i 1968 der han synger en tidlig versjon av sangen mens han spiller akustisk gitar i sitt hjem i Ascot.

## Kilder
* Turner, Steve. *A Hard Day's Write: The Stories Behind Every Beatles' Song*, Harper, New York: 1994

## Eksterne lenker
* Alan W. Pollacks notater vedrørende «I've Got a Feeling»
* The Beatles (John Lennon - akustisk): Everone Had A Hard Year'
* John & Yoko: Everybody Had A Hard Year/Julia.
* I've Got A Feeling Rooftop Concert.
Toini Knudtsen

**Toini Knudtsen** (født 1968) er en norsk musiker.

Knudtsen har siden 1991 vært frontfigur, vokalist, og spilt rytmegitar i rockabillybandet Toini & the Tomcats. I tillegg synger og spiller hun gammeldags rockabilly i det nyere bandet Toini & the Rock'n'Roll Allstars, sammen med deler av besetningen fra Toini & the Tomcats.

## Diskografi
* 1994: *Awake at night*
* 1997: *Going wild*
* 2001: *Traction*
* 2002: *Merry Christmas*
* 2012: *Welcome to the Rock Garden Vol.&nbsp;*1
* 2013: *Welcome to the Rock Garden Vol.&nbsp;*2

## Familie
Toini Knudtsen er datter av forfatteren Ingar Knudtsen.

## Referanser


## Eksterne lenker
* 
*  Toini & the Tomcats
Kevin Hector

**Kevin James Hector** (født 1944) er en engelsk tidligere landslagsspiller i fotball. Han debuterte på landslaget mot  den 17. oktober 1973. Hector spilte 2 kamper for .

## Landslagskarriere for England

## Referanser


## Eksterne lenker
*
Ostrów Wielkopolski

**Ostrów Wielkopolski** (tysk *Ostrowo*) ligger cirka 115 km for Poznań, omtrent i sentrum av det storpolske voivodskap i Polen.  (2021) innbyggere lever i byen. 

Ostrów Wielkopolski fikk bystatus senest i 1404. Byen utviklet seg ikke særlig frem til begynnelsen av det 18. århundre. I 1711 gav borgerskapet slipp på byrettighetene. Byen blomstret først opp mot slutten av 1700-tallet takket være sine nye eiere – familiene Przebendowski, Bieliński og Radziwiłł. Etter Polens tre delinger kom byen under Preussen frem til 1918, da den ble del av Polen. Ostrów Wielkopolski opplevde stor vekst i mellomkrigstiden. Utviklingen ble imidlertid stanset av andre verdenskrig, da byen ble okkupert av Tyskland i årene 1939–1945. Etter krigen kom den igjen under Polen.  

## Referanser


## Eksterne lenker
*
Egosentrisme

**Egosentrisme** vil si manglende evne til å se ting fra en annen synsvinkel enn sin egen. En egosentriker vil oppfatte verden som et sted der deres ønsker og behov er helt sentrale, ikke sjelden på bekostning av andres. Det motsatte av egosentrisme er empati (medfølelse).

En egosentriker kan også beskrives som en gjennomført egoist.
## Referanser
Frierfjorden

**Frierfjorden** er en fjord i Grenland i Telemark. Den strekker seg fra Brevik inn til munningen av Skienselva. Fjordens munning, «Strømmen» (Brevikstrømmen), er ca. 300&nbsp;m bred og krysses av Breviksbrua. Litt lenger inne krysses fjorden også av den nyere Grenlandsbrua (E18), Norges høyeste fastlandsbyggverk. Frierfjorden grenser i vest mot Bamble, i nord mot Skien, og i øst mot Porsgrunn.

Fjorden har stor skipstrafikk, blant annet til fabrikkanlegget Rafnes i Bamble, fabrikkanlegget til Norsk Hydro i Porsgrunn og – fram til nedleggelsen i 2006 – til fabrikkanlegget Union i Skien.

Navnet «Frier» kommer sannsynligvis av norrønt, med betydningen «den vakre».

Tidligere var Norsk Hydros magnesiumfabrikk på Herøya en av verdens største punktkilder for utslipp av dioksiner, noe som førte til kraftig forurensning av Frierfjorden. Hydros magnesiumfabrikk på Herøya slapp i perioden frem til 1990 ut like mye dioksiner som samtlige kilder i hele Sverige.

## Referanser
Liste over olympiske medaljevinnere i alpint (kvinner)

**Liste over olympiske medaljevinnere i alpint (kvinner)** inneholder samtlige kvinner som har tatt olympisk medalje i individuelle øvelser i alpint i olympiske vinterleker.

Alpint kom med på det olympiske programmet for første gang i 1936 i Garmisch-Partenkirchen. Det ble da arrangert konkurranser i alpin kombinasjon for både menn og kvinner. Under vinterlekene i 1948 i St. Moritz ble utfor og slalåm med som egne medaljedisipliner, og i 1952 var storslalåm med for første gang. Alpin kombinasjon ble ikke arrangert i tidsrommet 1952–1984, men kom tilbake på det olympiske programmet fra og med OL i 1988 i Calgary, sammen med den nye disiplinen super-G. I OL 2026 ble alpin kombinasjon endret fra en individuell øvelse til en lagøvelse med én deltaker i utfordelen og en annen deltaker i slalåmdelen.

I OL 2018 og 2022 ble det avholdt alpin lagkonkurranse der to kvinner og to menn pluss én reserve av hvert kjønn på hvert lag konkurrerte i parallellslalåm. 

## Slalåm

## Storslalåm

## Utfor

## Super-G

## Kombinasjon

*Fra 2026 blir kombinasjon arrangert som lagøvelse der hver nasjon kan stille med fire par

## Tidligere øvelser
### Mikslag

## Medaljefordeling
*Oppdatert per [[vinter-OL 2026]]*

### Mestvinnende utøvere

### Nasjonsvis medaljefordeling

## Kilder
* Olympiske medaljevinnere i alpint på FIS-ski.com
* Olympiske medaljevinnere i alpint  på Sports-reference.com
* Hall of Fame, Alpine skiing – resultatdatabase  hos skisport365.com
* Alpine skiing – resultatdatabase hos olympedia.org

## Se også
*Liste over olympiske medaljevinnere i alpint (menn)
*VM-medaljører i alpint
Vreni Schneider

**Verena «Vreni» Schneider** (født 26. november 1964 i Elm) er en tidligere, sveitsisk alpinist. Hun er landets mestvinnende alpinist, og er blitt kåret til «Århundrets kvinnelige sveitsiske idrettsutøver».

## Karriere

Hun vant verdenscupen sammenlagt tre ganger, og vant hele 55 enkeltrenn. I tillegg har hun fem OL-medaljer og seks VM-medaljer.

I sesongen 1988/89 vant hun 14 verdenscuprenn, flere enn noen annen alpinist (Ingemar Stenmark vant 13 renn et år).

I april 1995, etter elleve sesonger i verdenstoppen, valgte hun å legge opp. Nå driver hun en ski- og snøbrettskole på hjemstedet Elm, i tillegg til en sportsbutikk i Glarus.

## Meritter
### OL
* 1988: Gull i slalåm og storslalåm
* 1994: Gull i slalåm, sølv i kombinasjonen og bronse i storslalåm

### VM
* 1987: Gull i storslalåm
* 1989: Gull i storslalåm, sølv i slalåm og kombinasjonen
* 1991: Gull i slalåm, bronse i kombinasjonen

### Verdenscupen

Schneider tok totalt 55 enkeltseirer i verdenscupen (34 i slalåm, 20 i storslalåm, 1 kombinasjon). Hun vant verdenscupen sammenlagt tre ganger, storslalåmcupen fem ganger og slalåmcupen seks ganger.

#### Sammenlagtplasseringer

## Se også
* Liste over mestvinnende vinterolympiere
* Liste over mestvinnende verdenscupvinnere i skisport
* Liste over verdenscupvinnere i alpint for kvinner

## Referanser


## Eksterne lenker
* 
* 
*
Tunanleggene i Steigen

**Tunanleggene i Steigen** henviser til de to store ringformede tunanleggene fra romertid og folkevandringstid/merovingertid i Steigen kommune, Nordland.

## Bøanlegget
Bøanlegget ble trolig anlagt på 300&ndash;400-tallet. Anlegget har nå en asfaltert vei over seg, som gjør det vanskelig å gjøre utgravninger. Professor ved Universitetet i Tromsø,arkeologen Povl Simonsen har hevdet at anlegget består av 12 tufter, som er 5&ndash;8 meter lange og 2,5 meter breie.

Det ble funnet to graver her, en kvinnegrav og en krigergrav. Krigergraven var rikt utstyrt, med blant annet et jernsverd, to jernspydspisser, flere pilspisser (som neppe bare var spisser da de ble gravd ned), rester av et skjold av tre, jern og bronse, en fingerring i gull og et lærbelte med bronsebeslag.

## Vollmoanlegget

I 1926 ble dette tunanlegget funnet av amatørarkeologen Edvard Havnø. Her kan man se tydelige kokegroper, og tufter etter 16 langhus, som til sammen antakelig kunne romme 600 personer. Husene er omkring 10&ndash;16&nbsp;meter lange, og 3&ndash;4&nbsp;meter breie &ndash; altså langt større en Bøanlegget. Husene var plassert i to rekker, mot en vei i midten og med dørene vendt mot de motstående husene.

Det finnes flere teorier om hvordan tunet har blitt bygd. Havnø trodde han hadde funnet tingstedet til Steigar-tinget. Arkeologen Gutorm Gjessing mente det var tydelig at stedet hadde vært mer enn et midlertidig bosted for ofringer et par ganger i året. Det fantes derimot ikke spor etter landbruk eller husdyrhold, noe som tydet på at det ikke hadde vært et bosted for vanlige folk. Povl Simonsen sier som en teori at anlegget kunne ha vært brukt til bosted for høvdingens store stående hærstyrke &ndash; uten helt å avvise de andre teoriene.

Stedet er etter utgravinger av Gjessing blitt datert til år 400&ndash;600, og har kanskje avløst Bøanlegget som forlegning for steigenhøvdingens hærstyrke &ndash; om det er det den er blitt brukt til.

## Eksterne lenker
*
Skyggen stiger

***Skyggen stiger*** (engelsk: *The Shadow Rising*) er den fjerde boka i fantasy-serien Tidshjulet, skrevet av Robert Jordan. Boka ble gitt ut 15. september 1992 i USA, og ble første gang utgitt i Norge i 1999 av Tiden Norsk Forlag. De ga den ut i tre deler: *Dragen i Steinen* (kapittel 1 – 21), *I Ødelandet* (kapittel 22 – 37) og *Tårnet faller* (kapittel 38 til 58), men har senere gitt den ut i en enkeltutgave. Den norske boka er oversatt av Jens Erik Røsåsen.
Kaosets herre

***Kaosets herre*** (engelsk: *Lord of Chaos*) er den sjette boka i fantasy-serien Tidshjulet, skrevet av Robert Jordan. Boka ble gitt ut 15. oktober 1994 i USA, og ble første gang utgitt i Norge i 2001 av Tiden Norsk Forlag. De ga den ut i tre deler: *Kaosets herre*, *Amyrlins trone* og *Det Svarte Tårnet*, men har senere gitt den ut i en enkeltutgave. Den norske boka er oversatt av Morten Hansen.

*Kaosets herre* er den lengste boka i serien, og den norske utgaven er på 1007 sider.
Sverdkronen

***Sverdkronen*** (engelsk: *A Crown of Swords*) er den sjuende boka i fantasy-serien Tidshjulet, skrevet av Robert Jordan. Boka ble gitt ut 15. mai 1996 i USA, og ble utgitt i Norge i 2002 av Tiden Norsk Forlag. Det var første gang Tiden ikke delte opp en Tidshjulet-bok i flere deler. Den norske boka er oversatt av Berit H. Løken.

Bok seks i serien, *[[Kaosets herre]]*, er den lengste i serien. *Sverdkronen* er den korteste, med 700 sider.
Ung vår

***Ung vår*** (engelsk: *New Spring*) er en bok skrevet av Robert Jordan. Den er en del av Tidshjulet-serien, men omhandler ting som skjedde ca. tjue år før *[[Verdens øye]]*, med fokus på Moiraine Damodred og Lan Mandragoran. Boka ble gitt ut av Tiden Norsk Forlag i 2005, og er oversatt av Berit H. Løken.

## Publiseringshistorie
Teksten ble opprinnelig publisert som en novelle i en antologi som het *Legends: Short Short Novels by the Masters of Modern Fantasy*, redigert av Robert Silverberg. Den ble utgitt 15. september 1999, mellom *[[Dolkenes vei]]* (1998) og *[[Vinterens hjerte]]* (2000).

Robert Jordan utvidet senere novellen til en egen roman (selv om den var kortere enn de vanlige Tidshjulet-bøkene). Boken ble utgitt i januar 2004, og skulle opprinnelig være den første av tre bøker om forhistorien til serien. Jordan hadde planer om å skrive de to siste bøkene etter å ha gjort seg ferdig med serien, men etter Jordans død er det svært usannsynlig at disse bøkene vil bli utgitt.
Den gjenfødte dragen

***Den gjenfødte dragen*** (engelsk: *The Dragon Reborn*) er den tredje boka i fantasy-serien Tidshjulet, skrevet av Robert Jordan. Boka ble gitt ut 15. september 1991 i USA, og ble første gang utgitt i Norge i 1998 av Tiden Norsk Forlag.

Det norske forlaget ga i første omgang ut romanen i to deler: *Dragens flukt* (prolog – kapittel 28) og *Den gjenfødte Dragen* (kapittel 28 – 56), men har senere gitt den ut i en enkeltutgave. Den norske versjonen er oversatt av Jens Erik Røsåsen.

## Referanser
Dolkenes vei

***Dolkenes vei*** (engelsk: *The Path of Daggers*) er den åttende boka i fantasy-serien Tidshjulet, skrevet av Robert Jordan. Boken ble gitt ut 20. oktober 1998 i USA, og ble utgitt i Norge i 2003 av Tiden Norsk Forlag. Den norske boken er oversatt av Morten Hansen.

Boken ble den første i serien som havnet på førsteplass på The New York Times' bestselger-liste. Den var på listen de to neste månedene.
Vinterhjerte

***Vinterens hjerte*** (engelsk: *Winter's Heart*) er den niende boka i fantasy-serien Tidshjulet, skrevet av Robert Jordan. Boka ble gitt ut 7. november 2000 i USA, og ble utgitt i Norge i 2004 av Tiden Norsk Forlag. Den norske boka er oversatt av Morten Hansen.

Boka ble den andre i serien som havnet på førsteplass på The New York Times' bestselger-liste. Den var på lista de to neste månedene.

## Handling
Mange av hendelsene i  *Winter's Heart* finner sted samtidig med hendelsene i neste bok, *[[Crossroads of Twilight]]*.

Perrin Aybara og hans følgere fotfølger Shaido-Aielene som kidnappet hans kone, Faile Bashere. 

Elayne Trakand prøver å holde grepet rundet Løvetronen.

Matt Cauthon, som gjør comeback i serien etter hans noe lange pause i forrige bok, er fanget i byen Ebou Dar i Altara, som er under okkupasjon av Seanchan. Han planlegger å rømme, men blir avbrutt av hans møte med en Seanchan-adelskvinne kalt Tuon. Mat, som hadde hørt om en profeti rundt hans selv gifte seg med *De Ni Måners Datte*r, kidnapper Tuon i stedet for å binde henne fast og stikke avgårde.
Anton Sailer

**Anton Engelbert «Toni» Sailer** (1935–2009) var en østerriksk alpinist.

Sailer var den første alpinisten som vant alle de tre alpinøvelsene (utfor, slalåm og storslalåm) i ett og samme OL. Dette presterte han under OL 1956 i Cortina d'Ampezzo. I tillegg vant han også gull i alpin kombinasjon, men dette gjaldt bare som VM-gull. I VM i alpint 1958 i Bad Gastein vant han tre gull- og én sølvmedalje. Han la opp i 1959.

## Se også
* Liste over mestvinnende vinterolympiere

## Referanser


## Eksterne lenker
* 
* 
* 
*
Skumringens korsvei

***Skumringens korsvei*** (engelsk: *Crossroads of Twilight*) er den tiende boka i fantasy-serien Tidshjulet, skrevet av Robert Jordan. Boka ble gitt ut 7. januar 2003 i USA, og blir utgitt i Norge i løpet av 2005 av Tiden Norsk Forlag. Den norske boka er oversatt av Morten Hansen.

Boka ble den tredje i serien som havnet på førsteplass på The New York Times' bestselger-liste, og var på lista de tre neste månedene. Fans av serien mener likevel at dette er en av de dårligste bøkene i serien, fordi den var for opptatt av utviklingen til mindre viktige karakterer, og ikke flyttet hovedhandlingen framover, da boka omhandlet den samme tiden som i den forrige boka.
Drømmenes kniv

***Drømmenes kniv*** (engelsk: *Knife of Dreams*) er den ellevte boken i fantasy-serien Tidshjulet, skrevet av Robert Jordan. 
Boken ble utgitt 11. oktober 2005 i USA, og 20. januar 2007 i Norge.
Bartender

En **bartender** (**barkeeper**) serverer drikke, oftest alkoholholdig, til kundene i en bar på utesteder som barer, puber, restauranter og tilsvarende. Bartenderen serverer øl (fatøl og flaskeøl), vin, drammer, shots og drinker, i tillegg til alkoholfritt til dem som ønsker det. 

I en bar som serverer drinker, forventes det at hen skal kunne oppskriften og blande alt fra hundre til tusen forskjellige standarddrinker. Enkelte steder får bartenderen sine bestillinger fra servitørene slik at arbeidet er helt og fullt konsentrert om drikkevarene, mens andre tar seg av serveringen og øvrig kundebetjening. 

I Norge har bartendere tarifflønn som gjerne inkluderer en fast prosentandel av omsetningen. I tillegg er det både hos oss og i andre land normalt at bartender får tips. I enkelte land er hele bartenderens lønn basert på tips. 

I tillegg til servering, klargjøring av bestillinger og innkreving av betaling, er bartendere gjerne ansvarlige for at kundene ikke er for unge i forhold til de aldersgrenser som gjelder for barkunder. Minstealderen varierer gjerne mellom 18 og 21 år, men kan også være høyere.

I Norge innebærer dette at bartenderen kan være ansvarlig for at kunden må legitimere seg hvis hen ser yngre ut enn 18 år ved salg av øl og vin, 20 år ved salg av brennevin og drinker som inneholder brennevin.

I Norge kan de bartenderne som vil, søke medlemskap i interesseforeningen Norsk Bartender Forening (NBF).

## Se også
* Servitør
* Barista
* Munnskjenk

## Eksterne lenker
* 
* Utdanning.no sin yrkesbeskrivelse av bartender
Gulfkysten

**Gulfkysten** er en region i USA som består av kysten til delstatene som grenser til og har strandlinje til Mexicogulfen &ndash; Texas, Louisiana, Mississippi, Alabama og Florida. Disse blir omtalt som «Gulfstatene».

Økonomien i området Gulfkysten er dominert av industrier knyttet til energi, petrokjemi, fiske, romfart, landbruk og turisme. De store byene i regionen er (fra vest til øst) Brownsville, Corpus Christi, Houston, Galveston, Beaumont, Lake Charles, Lafayette, Baton Rouge, New Orleans, Gulfport, Biloxi, Mobile, Pensacola, Panama City, St. Petersburg, og Tampa. Alle er sentrene eller større byer i deres respektive storbyområder, og mange av dem har store havner.

Gulfkysten består av mange viker, bukter og laguner. Mange elver renner ut langs kysten, hvorav den største er elven Mississippi. Mye av landet langs Gulfkysten er, eller var, myrland. Mexicogolfen mister flere våtmarker enn noe annet sted i USA, og den mister dem raskere enn noen gang før.

## Referanser


## Eksterne lenker
*
Eidangerfjorden

**Eidangerfjorden** er en fjord i Porsgrunn kommune i Telemark. Den er seks kilometer lang, og strekker seg fra mellom Brevik og Sandøya, inn i Eidanger, til Nystrand. Den største øya er Kattøya innerst i fjorden, ved camping- og badeplassen Olavsberget.

På østsiden av fjorden finnes Seivall, kretsanlegg for seiling, og de kommunale badeplassene  Brønnstadbukta og Røra (Skien kommune).

Ytterst i fjorden, ved Brevik, finnes utskipningshavn for sementfabrikken Norcem. Lenger inne, på vestsiden, ligger tettbebyggelsen Heistad med Heistadstranda, og flere mindre friområder.

## Referanser
Louis Armstrong New Orleans internasjonale lufthavn

**Louis Armstrong New Orleans International Airport**  er hovedflyplassen i New Orleans og det omkringliggende området. Flyplassen eies og drives av New Orleans kommune.

Flyplassen ble åpnet for trafikk i 1946.

## Referanser


## Eksterne lenker
*
Bam Margera

**Brandon Cole «Bam» Margera** (født 28. september 1979) er en amerikansk profesjonell rullebrettutøver, radiovert og medlem av «Jackass»-teamet. «Bam» har sitt eget produksjonsselskap, Bam Margera Productions. Han har produsert flere filmer, blant andre *Haggard The Movie*, *Landspeed: CKY*, *CKY2K*, *CKY 3* og *CKY 4: The Latest And Greatest*.

I 2006 jobber Margera med en film som er om en av hans beste venner, Brandon Novak. Filmen heter *[[Dream Seller]]* og handler om Novaks liv. Han har også gitt ut et samlealbum med diverse sanger fra yndlingsbandene hans. CD-en heter *Viva La Bands*.

«Bam» har også laget sitt eget TV-show, *[[Viva La Bam]]*, hvor man fikk møte den sprøe familien «Margera». Moren April Margera (kalles Ape), faren Phil Margera og onkelen Don Vito. Viva La Bam er nå i sjette sesong. Det nye TV-programmet til Bam heter «Bam's Unholy Union» og handler om han og Missy, som nå har giftet seg.

«Bam» er sponset av brettmerket Element, visualmerket Electric, truckmerket Destructo, Metal Bearings, hans lokale skateshop fairman's, Clive, Spitfire wheels, Jones Soda, Diakka og skoprodusenten Adio.

Bam har mange venner, og mange av dem er godt kjent. Ville Valo [vokalist i bandet HIM ] er en av Bams beste venner.

Bam Margera har også en bror, Jess Margera, trommeslageren i CKY (Camp Kill Yourself). Han har flere millioner seere per program.

Margera er bosatt i West Chester i Pennsylvania.

## Referanser


## Eksterne lenker
* 
*
Fíli og Kíli

**Fíli og Kíli** er to dverger fra J.R.R. Tolkiens Midgard. De dukker opp i boka Hobbiten. De er brødre, og de yngste av de 12 dvergene som satte ut med Thorin Eikenskjold, Bilbo Lommelun og Gandalv Grå på reisen mot Erebor. 

Fíli og Kíli er Thorins nevøer (Thorin er den eldre broren av deres mor, Dís), og de kan kjennes igjen på deres blå kapper og gule skjegg. Fíli har også en særdeles stor nese.

Som de yngste dvergene har de to de skarpeste øynene og de blir derfor ofte satt for å holde vakt eller sendt ut som speidere. Det er de som finner ork hulen i Tåkefjellene. Fíli fester kroken på båten på den andre sida av den forheksede elva i Myrkskog. De finner også Erebors hemmelige inngang sammen med Bilbo. Fíli og Kíli er de to mest aktive dvergene i Thorins følge, og bortsett  fra Balin og muligens Bombur, virker de mer som individuelle personer enn resten av Thorins følge, som for det meste bare blir kalt følget/gruppen i Tolkiens bok. 

Begge brødrene blir drept i Femhærerslaget, som Thorin selv, og blir begravd med ham i ære.

Tolkien har lånt navnene Fíli og Kíli fra skikkelser i Edda av Snorre Sturlason. Selv om Fíli blir beskrevet som den yngste i kap. 8 i Hobbiten, blir bursdagen hans i Appendix A i Ringenes herre lagt til år 2859 i tredje tideverv, mens Kílis er i år 2864 i T.T.
Hatti

**Hatti** (akkadisk: ) er et rekonstruert oldtidsnavn på en bronsealderregion i Anatolia befolket av hattiere mellom det tredje og andre årtusen f.Kr. Senere ble regionen befolket av hettittere som var på høyden av sin makt mellom 1400 – 1200 f.Kr. Hovedstaden til begge folkegruppene var Hattusa (dagens Bogazköy) i nåværende sentrale og nordlige Tyrkia. Navnet er konstruert av den assyriske betegnelsen for områdene vest for Eufrat; «Hatti-land» (*Khatti*).

De kontrollerte et betydelig antall bystater og småriker, og hadde etablert lukrativ handel med regionen Sumer i sørlige Mesopotamia innen år 2700 f.Kr. Ettersom regionen i sentrale Anatolia på denne tiden var tett skogkledd, bygde hattiere sine hjem av tre og tømmer, og hadde sitt virke gjennom handel med tømmer, keramikk og andre ressurser. De holdt tamdyr og framstilte klær og tepper av saueull.

Hatterne snakket *hattili*, i henhold til hettittiske kileskrifter, og som nå kalles hattisk for å skille det fra det indoeuropeiske hettittisk. Hattisk var et eldre språk til Hattusas opprinnelige innbyggere fra før indoeuropeiske folk kom til området, ikke beslektet med noe indoeuropeisk språk og det regnes derfor som et isolert språk. De opprinnelige hattisktalende antas å ha blitt absorberte eller erstattet i det hettittiske, og synes å forsvinne som egen kultur. Likevel fortsatte det å utøve en betydelig innflytelse på den hettittiske kulturen som overtok hattiske guder og navn.

## Referanser


## Litteratur
* Wikander, Ola (2009): *I døde språks selskap: En bok om veldig gamle språk*, Oslo: Pax Forlag, ISBN 978-82-530-3205-4; kapittel «Hettitterrikets språk», s. 95-108
Kunstkritikk.no

**Kunstkritikk.no** er et norsk nettsted for kunstkritikk og debatt. Det ble etablert høsten 2003 med støtte fra Norsk kulturråd. Nettstedet retter seg mot det kunstinteresserte publikum, kunstnere, fagpersoner og kunstlivet ellers. Nettstedets ambisjon er å heve nivået på kunstdiskusjon i landet gjennom fokus på kunstkritikk og debatt, og det oppdateres daglig. Jonas Ekeberg var redaktør fra august 2009 til oktober 2013, da Ingvild Krogvig tok over, før Jonas Ekeberg kom tilbake til stillingen i januar 2015. Nettstedet er organisert som en stiftelse og har statstilskudd fra Kultur- og kirkedepartementet. 

I Nasjonalbibliotekets oversikt over norske aviser og tidsskrifter på Internett er **Kunstkritikk.no** klassifisert som «løpende periodika» under emnene «kunsthistorie» og «kunstkritikk».

## Kritikk
Ifølge nettstedes første leder var nettstedet en reaksjon på økende interesse for samtidskunst og dermed behov for økende mengde og bedre kvalitet på det som skrives om samtidskunst. 
Kunstkritikk ble tidlig, ofte gjennom brukerkommentarene på publiserte tekster, beskyldt for å publisere for lange og ufokuserte tekster (se avsnitt om debatt). 
Kunstkritikk.no benyttet seg av fordelen av å ha ubegrenset plass til disposisjon, og en tidlig artikkel av Tommy Olsson var ulik kritikk printet på papir; den var veldig lang.
Kunsthistoriker Jørgen Lund og kunstsosiolog Dag Solhjell var begge tidlig ute med å kritisere Kunstkritikk.nos redaksjonelle linje. Lund mente kvaliteten på det som ble publisert var for dårlig og Solhjell satte spørsmålstegn ved habiliteten til kritikerne. Lunds standpunkt ble sammenfattet i en artikkel i Morgenbladet i 2007. Andre lesere satt spørsmålstegn ved redaktørens rolle og tilstedeværelse hos Kunstkritikk.no.
Da Jonas Ekeberg takket ja til jobben som redaktør fra og med august 2009, uttalte han i et intervju med Billedkunst at nettstedet er en viktig kanal som kan utvikles, spesielt med tanke på redaktørens rolle.

## Debatt
Den største nyvinningen Kunstkritikk.no representerte var interaktivitet med leserne gjennom muligheten for å kommentere alle publiserte tekster, uten redigering i forkant. Selv om kommentarer ble redigert i etterkant, ble terskelen for å ytre sin mening senket.

## Blogg
Kunstkritikk.no har hatt blogging som en integrert del av sin publiseringsverktøy. Siden nettstedet ble lansert under Oslo Open, var billedkunstner Anders Eiebakke invitert til å skrive fortløpende om begivenhetene. Siden har Kunstkritikk.no publisert blogger med jevne mellomrom, ofte har skribentene vært på reiser, som  reisebrev fra åpningen av Veneziabiennalen i 2005

## Redaktører

## Referanser og fotnoter


## Eksterne lenker
* Kunstkritikk.no
* Norsk kulturråd: «Kunstkritikk.no er evaluert» besøkt 18. juni 2009
Fundin (andre betydninger)

Ordet **Fundin** har flere betydninger.
*Fundin, en innsjø i Folldal/Oppdal.
*Fundin (Midgard), en dverg i J.R.R. Tolkiens *[[Ringenes herre]]*.